స్వతంత్ర భారతావనిలో తొలి తీవ్రవాది హిందువే : కమల్ హాసన్ | Webdunia Telugu
Last Updated: మంగళవారం, 14 మే 2019 (12:35 IST)
సినీ నటుడు, మక్కల్ నీది మయ్యం అధ్యక్షుడు కమల్ హాసన్ సంచలన వ్యాఖ్యలు చేశారు. స్వతంత్ర భారతదేశంలో తొలి తీవ్రవాది హిందువేనని వ్యాఖ్యానించారు. మహాత్మా గాంధీని హత్యచేసిన నాథూరామ్‌ గాడ్సేను తొలి తీవ్రవాదిగా ఆయన అభివర్ణించారు.
తమిళనాడు రాష్ట్రంలో నాలుగు అసెంబ్లీ స్థానాలకు ఈనెల 18వ తేదీన ఉప ఎన్నికల పోలింగ్ జరుగనుంది. ఇందులోభాగంగా ఆయన కరూరు జిల్లా అరవకురిచ్చిలో ఎన్నికల ప్రచారం చేశారు. ఈ సందర్భంగా మాట్లాడుతూ స్వతంత్ర భారతదేశంలో మొదటి తీవ్రవాది ఓ హిందువని, అతడే మహాత్మాగాంధీని హత్యచేసిన నాథూరామ్‌గాడ్సే అని వ్యాఖ్యానించారు.
ముస్లింలు అధిక సంఖ్యలో ఉన్న ప్రాంతం కాబట్టి తాను ఈ మాట చెప్పడం లేదన్నారు. జాతిపిత మహాత్మా గాంధీ విగ్రహం ముందు నిలబడ్డాను కాబట్టే ఈ విషయం గురించి మాట్లాడుతున్నట్టు చెప్పుకొచ్చారు.
స్వతంత్ర భారతదేశంలో మొట్టమొదటి తీవ్రవాది ఓ హిందువు. అతడే నాథూరామ్ గాడ్సే. అక్కడి నుంచే తీవ్రవాదం మొదలైంది అంటూ సంచలన వ్యాఖ్యలు చేశారు. తాను గాంధీజీకి మనుమడి వంటివాడినని, ఆయన హత్యపై నెలకొన్న ప్రశ్నలకు సమాధానాలు కోరేందుకే ఇక్కడికి వచ్చానన్నారు. నిజమైన భారతీయులు త్రివర్ణ పతాకంలోని రంగులను, వాటి వెనుక ఉన్న విశ్వాసాలను చెక్కుచెదురకుండా కాపాడుకుంటారని చెప్పారు.
swatantra bhaarataavanilo toli teevravaadi hinduve : kamal hasan | Webdunia Telugu
Last Updated: mangalavaaram, 14 mee 2019 (12:35 IST)
cinee natudu, makkal needi mayyam adhyakshudu kamal hasan sanchalana vyaakhyalu chesaru. swatantra bhaaratadesamlo toli teevravaadi hinduvenani vyaakhyaaninchaaru. mahatma gaandheeni hatyachesina nathurame gaadsenu toli teevravaadigaa aayana abhivarninchaaru.
tamilanadu rashtramlo naalugu assembley sthaanaalaku eenela 18va tedeena upa ennikala poling jaruganundi. indulobhaagamgaa aayana karuru jilla aravakurichilo ennikala prachaaram chesaru. ee sandarbhamgaa maatlaadutuu swatantra bhaaratadesamlo modati teevravaadi oo hinduvani, atade mahaatmaagaandhiini hatyachesina nathuramegadse ani vyaakhyaaninchaaru.
muslimlu adhika sankhyalo unna praantam kabatti taanu ee maata cheppadam ledannaru. jaatipita mahatma gaandhi vigraham mundu nilabaddaanu kabatte ee vishayam gurinchi matladutunnattu cheppukochaaru.
swatantra bhaaratadesamlo mottamodati teevravaadi oo hinduvu. atade nathuram gadse. akkadi nunche teevravaadam modalaindi antuu sanchalana vyaakhyalu chesaru. taanu gaandheejeeki manumadi vantivaadinani, aayana hatyapai nelakonna prasnalaku samaadhaanaalu korenduke ikkadiki vachaanannaaru. nijamaina bhaaratheeyulu trivarna pataakamlooni rangulanu, vaati venuka unna vishwaasaalanu chekkuchedurakunda kaapaadukuntaarani cheppaaru.